Weçînayîşanê Amerîkade endamê demokratan Joe Biden verê Trumpî de yo. Goreyê netîceyan ê peyênan Bidenî heta nika se ra 50,3 rayî girewtî.
Trumpî weçînayîşan ra verî îdîa kerdêne ke Biden do rayanê e-maîl û mektuban de hîleyan bikero. Bi nê hawayî Trumpî eşkera kerd ke o do stratejîya reşkerdişê weçînayîşan teqîb bikero. Dima ke Biden kewt vernî Trumpî îdîayê xo reyna ardî ziwan. Trumpî îdîa kerd ke weçînayîşê Michiganî de partîya ci ameye astengkerdene û ê do nê weçînayîşî betal bikero. Trump pê hîle û kayan keno ke şar bixapîno û weçînayîşan provake bikero.
Meclîsê Temsîlkaran de zî Demokratan 181 kursîyî Komaregîran zî 175 kursîyî girewtî. Pawîyeno ke Komaregîrî Senato de zêdêr kursîyan bivisnê destî.
